# Šių metų rugpjūčio mėnesį iš Lietuvos eksportuotas 24 proc. mažesnis kiekis grūdų negu 2021 m. tuo pačiu laikotarpiu

Lietuvos grūdų supirkimo įmonės šių metų rugpjūtį eksportavo 371,074 tūkst. t grūdų. Beveik visą (96,49 proc.) eksportuotų grūdų dalį sudarė kviečiai (358,034 tūkst. t). Juos Lietuvos grūdų supirkimo įmonės eksportavo į Latviją, Didžiąją Britaniją, Šveicariją, Monaką, Nigeriją ir Saudo Arabiją (vidutinė kaina – 336,02 EUR/t). Miežiai (2,357 tūkst. t) buvo išvežti į Latviją, Estiją ir Lenkiją (vidutinė kaina – 284,71 EUR/t), avižos (2,216 tūkst. t) – į Latviją ir Lenkiją (vidutinė kaina – 301,01 EUR/t).

Rapsų eksportas 2022 m. rugpjūčio mėnesį, palyginti su praėjusių metų analogišku laikotarpiu, buvo 19,95 proc. didesnis ir sudarė 190,871 tūkst. t. Jie eksportuoti į Latviją, Estiją, Lenkiją, Vokietiją, Olandiją, Belgiją, Nyderlandus ir Didžiąją Britaniją (vidutinė kaina – 661,20 EUR/t).

Šaltinis ŽŪIKVC (LŽŪMPRIS)